text: Nu kan eleverne ikke længere bestemme, om lærerne får betalt frokost eller ej
  26 november 2014 kl. 07.49
  Lærerne på erhvervsskolen Hansenberg i Kolding får nu ens forhold efter kritik af, at eleverne kunne bestemme, om lærerne skulle have betalt frokost eller ej.
  Den nye arbejdstider kommer efter kritik af uens arbejdsforhold, skriver Lokalavisen Kolding.
  Cirka en tredjedel af de 123 lærere fik betalt frokost, resten ikke.
  Det var blandt andet elevvurderinger, der var medbestemmende for, om en lærer fik betalt frokost eller ej.
  - Vi tager kritikken til os, vi lytter til tillidsfolkenes ønsker. Vi har konsulteret skolerne omkring os og har nu udarbejdet nye principper for arbejdstid på Hansenberg, skriver skolens direktør Birger Hørning i en mail til medarbejderne, fortæller Lokalavisen Kolding.
  